Hei! Olen Salme Helppi.
Sanaa naisille tänään: Kehutaan Jeesusta. Luotsi otetaan laivaan.
Yhtenä päivänä luin Apostolien tekojen 17:tta lukua -
kohtaa, jossa kerrotaan siitä, kun Paavali viedään Ateenaan.
Siellä hän kulkee ja katselee epäjumalien alttareita -
ja kuvia, kuten esimerkiksi alttari tuntemattomalle jumalalle.
Areiopagi oli paikka, jossa puheita ja moraalisaarnoja sai pitää.
Sinne Paavali menee sitten puhumaan.
"Mitähän tuolla lavertelijalla on oikein sanottavaa?" joku miettii.
"Jaa, taitaa olla jonkun vieraan opin tai uskonnon edustaja."
"Mitähän sillä on nyt asiaa?"
Tällä tavalla on tänäkin päivänä. Löytyy monenlaista mielipidettä -
asiasta kuin asiasta.
Jos kerron Jeesuksesta, niin on niitä, jotka selkeästi vastustavat, -
tai jotka hyväksyvät ainakin näin: -
"No, joo kyllä. Olen oppinut koulussa Jeesuksesta. -
Hyvä asia, mutta eihän sitä kaikkeen voi soveltaa. -
Ei ainakaan tätä nykyaikaa, historiankulkua ja muuta. -
Ei se Raamattu sillä tavoin toimi."
Sitten on sellainen ryhmä, -
joka haluaa kuulla ja oppia entistä enemmän.
Nyt haastan sinua, että olisit se, joka haluat kuulla Jeesuksesta, -
Jumalasta ja oppia tuntemaan Häntä enemmän ja enemmän!
Mikä tämä Jeesus-juttu on?
Paavali alkaa selittää. Haluan kertoa, että kuka se tuntematon on.
Tuntuu, että tätä pitää opettaa tänäänkin, että kuka Jumala on.
Se on aika tuntematon kaveri tämän päivän ihmisille.
Paavali selittää: "Hän, joka loi maailman, kaiken mitä siinä on -
eikä Hän tarvitse meiltä ihmisiltä mitään. -
Hän antoi meille elämän ja hengen" - ja niin edespäin.
Mutta, sitten voimme vielä ajatella -
Hän jatkoi vielä näin: "Hän on tehnyt koko ihmissuvun samasta. -
Antanut heille aikansa, rajat asua" ja niin edespäin.
Sitten selitetään syy, miksi.
"Että he etsisivät Jumalaa, -
jos saisivat löytää Hänet vaikka hapuillen."
Jotenkin tähän tapaan siellä sanotaan.
No, silloinkin filosofit miettivät, että Jumala on joku kaunis ajatus.
Ei Hän ole kaunis ajatuskaan, eikä Hän ole kulta eikä hopea.
Paavali joutuu kertomaan tarkoin, että miksi Jeesus lähetettiin.
Taas sanotaan syy: -
"On tuleva päivä, jolloin Jeesus on tuomitseva koko maanpiirin."
Eräänä päivänä lehdessä oli pieni vitsi tai ehkä tosikertomus.
Pieni tyttö tuli äitinsä kanssa kirkosta.
Matkalla keskusteltiin: "Mitäs siellä kirkossa se pappi puhui?"
"No, se puhui siitä Jeesuksesta."
"Mitä hän Jeesuksesta puhui?" "No, se vaan kehui sitä."
Minusta tässä on meille tämän päivän ihmisille evankeliumi.
Kehua Jeesusta!
Tämmösenä aikana, kun yhteiskunta on hylkäämässä elämän perustan.
Parasta on kertoa tätä hyvää uutista ja kehua Jeesusta!
Ilman Häntä minulla ei kuitenkaan olisi mitään!
Itselläni tulee mieleen se, kun ollaan viimeisillä metreillä...
En nyt halua mitään pelottelua tähän, mutta ajattelen -
että silloin kysymme elämäämme turvaa -
ja sitä, kuka meitä oikein on vastassa?
Muistatte sieltä lähetyskäskystä, kun Jeesus sanoo että -
Hän on meidän kanssamme joka päivä maailman loppuun asti.
Sinäkin saatat olla kiireinen työn, perheen, -
opiskelun tai muun vuoksi.
Sulla voi olla monta harmia tai arkista ongelmaa -
tai unelmia, jotka toivot toteutuvaksi.
Koet olevasi yksin omien päätösten kanssa.
Silloinkin on hyvä muistaa, että Jeesus on luotettava -
luotettava joka tilanteessa -
luotettava auttamaan minua ja sinua.
Me ihmiset aika helposti luvataan asioita, -
joita kuitenkaan emme toteuta.
Itse kun olen jo tämän ikäinen - reippaasti eläkeikäinen -
ja ollut jo muutaman vuoden poissa työkuvioista -
voin kertoa sinulle eräästä kokemuksesta, -
kun olin nuori tyttö.
Olin koulussa, uskonto- tai rippikoululuokan tunnilla, -
siellä kerrottiin everstistä, joka oli päättänyt ottaa selvää siitä, -
kuka se Jeesus oikein on.
"En nyt oikein ymmärrä, paitsi tuon Jumalan ja Korkeimman. -
Minä alan lukea Raamattua."
Niin hän alkoi lukea Raamattua.
Hän kertoo, että luki 3 vuotta Raamattua, -
eikä ymmärtänyt siitä yhtään mitään, mutta periksi ei antanut!
Eräänä päivänä hän, kolmen vuoden perästä, -
huomasi ymmärtävänsä, mikä se Jeesus-juttu on.
Jumala on punaisen langan pannut Raamattuun alusta loppuun saakka.
Me ihmiset ollaan siinä välissä.
Minua ja sinua varten Raamattu on kirjoitettu.
Minulle tuo oli valtavan poltteleva kertomus siihen aikaan, -
että aloin lukea Raamattua säännöllisesti.
Huomasin, että yhtäkkiä se tempaisi täysin mukaansa, -
enkä pystynyt sitä ollenkaan keskeyttämään!
Piti yökaudet melkein lukea sitä!
Oli aina tunne, että joku kulkee mun rinnallani.
Oikeastaan nyt ikäihmisenä ymmärrän sen, että se oli Pyhä Henki, -
joka alkoi kirkastaa Jeesusta minulle sieltä sanastaan.
Hän antoi kuvan itsestään niin rakkaana, ihanana ystävänä.
Ymmärsin, että ristinkuolema ja kärsimys on siksi, että -
minulla olisi elämä ja yltäkylläisyys -
ja että ovi olisi auki iankaikkisuuteen.
Voin sanoa, etten ole koskaan tuota päätöstä katunut!
Näin se on.
Jos ajattelen tilannetta tänä päivänä, niin näinhän se on, että -
kaikki maailman kirjat yhdistettynä, Raamattu on kirja, -
jota on eniten maailmassa.
Monilla, monilla kielillä. Monenlaisina versioina.
Kun alat lukea sitä enemmän, niin ota se pöydälle, -
vaikka aamiaispöydälle.
Et ehkä kerkiä niin kovin monta jaetta -
työhön lähtiessäsi tai kiireissäsi lukea, -
mutta yksikin jae voi olla sellainen helmi sinun elämääsi.
Kun päivä alkaa, niin ne sun huolen pilvet katoaa -
ja voit ajatella: Kappas vaan, täältähän tulikin -
ratkaisuja mun elämäni asioihin.
Kun ajattelemme Paavalia siellä Areiopagilla...
Muistatko, kun luin tuolla alussa, että jotkut ajattelivat: -
"Mitähän tuolla lavertelijalla on sanottavaa?"
Heittäydytään mekin lavertelijaksi ja kerrotaan Jeesuksesta!
Hän on sen arvoinen!
Hänestä voi vaikka laverrella, jos joku on sitä mieltä.
Ajattelen, että on paljon muita, huonoja asioita -
mitä tässä maailmassa laverrellaan!
Ne eivät ole meille niin tarpeellisia kuin mitä Jeesus on.
Nyt eletään aikaa, kun on tultu ulos kaapista -
ja ollaan hyvin suvaitsevaisia ja muuta vastaavaa.
Ehkä meidänkin kannattaa kokeilla, kuinka suvaitsevaisia ollaan.
Meillä on oikeesti se hyvä sanoma -
ja me saadaan sitä Jeesusta kehua, jonka omia me ollaan.
Ajattelen, että...
meidät on tänä päivänä opetettu semmoseen, -
ainakin minut kun kävin yliopistoa ja muuta, -
että hengelliset asiat ovat aika paljon yksityisasioita.
Mutta voimme sanoa, että ne ovat julkisia juttuja, -
niin kuin Paavali puhui Areiopagilla.
Paavalin puhe on ihan totta tänään!
Kannattaa lukea se sieltä Apostolien tekojen 17. luvusta.
Näkyvä maailma on pieni pätkä kohti sitä iankaikkisuutta, -
mihin me ollaan matkalla.
Muoto vaan muuttuu ― nyt on tämä keho ja ruumis.
Nyt on aika etsiä Jeesusta!
Jeesuksen nimen ja veren voimaa ja siitä kertoa.
Kertoa Hyvästä Paimenesta lapsille.
Niin kuin ennen liimattiin pyhäkoulukuvia -
niin tänä päivänä voisi olla samanlainen lammastaulu seinällä, -
lapsillemme kertomassa Jeesuksesta, -
joka ottaa niin rakkaasti vastaan sinut, minut ja lapset.
Tänään me voidaan rukoilla, että Jeesus tulee laivaamme luotsiksi.
Luotsihan on kaveri, -
joka silloin kun on vaarallinen paluu laivalla satamaan, -
pitää Suomen lain mukaan pyytää laivaan.
Pyydämme, että Sinä Jeesus, paras luotsi, -
astu tätä ohjelmaa katsovan ystäväni laivaan -
ja on ehkä pahojenkin tunteiden vallassa.
Jeesus haluaa ottaa sinut vastaan ja antaa kaikki syntisi anteeksi, -
Jeesuksen nimen ja veren tähden.
Otithan sinä sen luotsin laivaan?
Nyt sun on ihan turvallista sinne perille asti mennä!
Ei ole enää karikoita, joista et pääsisi yli!
Reitti on turvallinen ja perille- ja loppuun asti.
Luotsilaiva kaikille meille.
Ole siunattu. Jeesuksen nimessä. Aamen.
Tekstitys: Sinikka Martikkala